als_Latn dik_Latn sag_Latn
Çmenduria e flokëve me ngjyra këtë verë
Amber Hërd ndodhet në sheshxhirimin e filmit të saj të ardhshëm, me titull «Kur të jetoj prapë jetën time» dhe mbase i është dashur për filmin t’i lyejë flokët e saj të gjatë dhe me onde me disa tonalitete ngjyrash: Kafe, rozë dhe bionde.
Edhe vajza e fundit e klanit Kardashian mundohet të bjerë në sy dhe, për ta bërë këtë, adoleshentja 16 vjeçare (megjithëse duket 4 vjet më e madhe) ka përdorur një ngjyrë origjinale flokësh, gurkalin, nëpër majat dhe në gjatësinë e tyre. Sido që të jetë, është më mirë sesa një video seksi.
Ramer Uillis e di që bie në sy me flokët e gjatë, ngjyrë rozë. Por, kujdes! Shihet qartë se ajo nuk e mban mirë floknajën e saj: Majat kanë marrë nga portokallia dhe flokët duken të thatë. Flokët e tu kanë nevojë për një maskë, Ramer!
Kur Nikolë Riçi i leu flokët vjollcë, neve na pëlqeu, pasi mendojmë se kjo ngjyrë i shkon. Çmenduria e flokëve me ngjyra e ka kapur edhe atë, sepse kohët e fundit ka guxuar t’i bëjë flokët blu. Jemi ende në pritje të fotove zyrtare me këtë ngjyrë.
Që prej fillimit të vitit 2014, Lili Alen e ka ndryshuar shumë herë ngjyrën e flokëve; një herë të verdha, një herë rozë… Prej disa javësh, duket se ajo ka gjetur rehat me flokët e kuqe, që harmonizohen mirë me bazën e saj kafe.
Kara Delevin e ka kuptuar mirë tendencën e flokëve të ngjyrosur, të tipit «Poni i Vogël”. Megjithatë, ajo është e matur dhe nuk do që t’i shkatërrojë flokët me eksperimente. Për këtë arsye, ka vendosur më mirë të vërë një paruke sesa të çngjyrosë flokët.
Lena Holl zakonisht i mban flokët të kuq, por ka ndryshuar kryekëput stil me një bazë ngjyrë kafe dhe me bishtat e flokëve blu, një ngjyrë e guximshme që i shkon këtij ylli të Broduejit.
Gjithmonë e dhënë pas tendencave të reja, Vanesa Haxhens ka një floknajë si të sirenave me ngjyrë jeshile, po vetëm në maja. Meqë nuk ishte e sigurtë në vetvete, ajo ndryshoi mendim dhe i leu të gjitha bionde pak ditë më vonë.
Prej disa kohësh, Kelli Osbourn i ka lyer flokët ngjyrë vjollcë. Risi është prerja e saj, e stilit punk, e shkurtër anash dhe e gjatë në majë të kokës dhe në qafë. Shpresojmë të jetë një stil kalimtar për të…
Edhe Rihana nuk mund të mos ndiqte tendencën e flokëve me ngjyrë, por, për t’u dalluar nga bashkëmoshataret e saj me flokë të gjata, ajo ka zgjedhur një prerje të shkurtër si çunak dhe ngjyrën rozë. Gjithçka, sigurisht, është realizuar me ndihmën e një parukeje.
Për t’u dhënë stil flokëve të saj biondë, Ke$ha ka lyer një tufë flokësh ngjyrë jeshile, limoni. Është një stil… që nuk na pëlqen shumë ta ndjekim.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn